349 



eneste Forskjel, som vi iagttage, er den, at Alkohol 

 udvider sig langsommere i Vanddampe, end den vilde 

 gjøre i et tomt Rum. Naar vi nu, medens Kuglen paa 

 samme Tid er fyldt med Vanddampe og Alkoholdampe, 

 og enhver af disse forskjellige Dampe i alle Henseender 

 forholder sig, som om den alene opfyldte Rummet, endnu 

 tilføje nogen Æther, da vil det samme Fænomen gjentage 

 sig. Ætheren vil udvide sig og opfylde Kuglen med Damp, 

 og Kuglen vil rumme lige saa megen Ætherdamp, som 

 om ingen af begge de andre Dampe var til Stede; og 

 saaledes kunne vi blive længe ved. En kemisk For- 

 bindelse af de tre Dampe finder ikke her Sted; det maa 

 paa ingen Maade forstaas, som om det er en Forbindelse 

 af de tre Dampe, der opfylder Rummet. Vi kunne føre 

 et utvivlsomt Bevis for, at dette virkelig forholder sig 

 saaledes. De véd f. Ex., at en Damp eller Luftart ud- 

 øver et vist, meget betydeligt Tryk paa det indesluttende 

 Kars Vægge. Enhver af disse Damparter udøver nu sit 

 eget Tryk og, hvad mere er, ganske det samme Tryk, 

 som om den opfyldte Rummet alene, saa at Totaltrykket 

 nøjagtig udgjør Summen af de tre enkelte Tryk. 



Øjensynlig opfylder altsaa ingen af de tre Dampe 

 fuldstændig det Rum, som den indtager, om endskjøndt 

 den er ligelig fordelt igjennem det, og vi kunne ikke 

 finde nogen tilfredsstillende Forklaring af Fænomenet 

 uden ved at antage, at ethvert Stof bestaar af en Sam- 

 ling meget smaa Dele, som ved Hedens Paavirkning 

 drives langt fra hverandre, hvorved der opstaar for- 

 holdsvis meget store Rum, i hvilke de uendelig talrigere 

 smaa Dele af andre Dampe finde Plads. Lad os nu 

 gaa over til en anden Række af Kjendsgjerninger, som 

 klare det samme Æmne. 



